ΣΥΜΒΑΣΗ ΧΟΡΗΓΗΣΗΣ ΑΔΕΙΑΣ ΚΑΙ ΕΓΓΥΗΣΗ ΓΙΑ ΤΟ ΣΥΝΗΜΜΕΝΟ ΛΟΓΙΣΜΙΚΟ ΚΑΙ ΤΑ ΣΧΕΤΙΚΑ ΕΓΓΡΑΦΑ 

ΣΥΜΒΑΣΗ ΧΟΡΗΓΗΣΗΣ ΤΗΣ ΑΔΕΙΑΣ ΣΑΣ-ΔΙΑΒΑΣΤΕ ΠΡΙΝ ΑΝΟΙΞΕΤΕ ΤΟ ΠΑΚΕΤΟ ΛΟΓΙΣΜΙΚΟΥ 

ΠΡΟΣΟΧΗ :			
ΑΥΤΗ Η ΣΥΜΒΑΣΗ ΠΕΡΙΛΑΜΒΑΝΕΙ ΤΟΥΣ ΟΡΟΥΣ ΚΑΙ ΤΙΣ ΣΥΝΘΗΚΕΣ ΤΗΣ ΑΔΕΙΑΣ ΓΙΑ ΤΟ ΣΥΝΗΜΜΕΝΟ ΛΟΓΙΣΜΙΚΟ ΚΑΙ ΤΑ ΣΧΕΤΙΚΑ ΕΓΓΡΑΦΑ.   ΤΟ ΑΝΟΙΓΜΑ ΤΟΥ ΠΑΚΕΤΟΥ ΛΟΓΙΣΜΙΚΟΥ ΔΗΛΩΝΕΙ ΤΗΝ ΑΠΟΔΟΧΗ ΤΩΝ ΟΡΩΝ ΑΥΤΗΣ ΤΗΣ ΣΥΜΒΑΣΗΣ, ΕΚΤΟΣ ΚΑΙ ΑΝ Η XEROX ΕΓΚΑΤΑΣΤΗΣΕΙ ΤΟ ΛΟΓΙΣΜΙΚΟ, ΟΠΟΤΕ Η ΕΚ ΜΕΡΟΥΣ ΣΑΣ ΧΡΗΣΗ ΤΟΥ ΛΟΓΙΣΜΙΚΟΥ ΔΗΛΩΝΕΙ ΤΗΝ ΑΠΟΔΟΧΗ ΣΑΣ.   ΣΕ ΠΕΡΙΠΤΩΣΗ ΠΟΥ ΔΕΝ ΑΠΟΔΕΧΕΣΤΕ ΤΗΝ ΠΑΡΟΥΣΑ ΣΥΜΒΑΣΗ, ΘΑ ΠΡΕΠΕΙ ΝΑ ΕΠΙΣΤΡΕΨΕΤΕ ΤΟ ΠΑΚΕΤΟ ΛΟΓΙΣΜΙΚΟΥ ΑΧΡΗΣΙΜΟΠΟΙΗΤΟ.   ΣΕ ΠΕΡΙΠΤΩΣΗ ΠΟΥ Η XEROX ΕΓΚΑΤΑΣΤΗΣΕΙ ΤΟ ΛΟΓΙΣΜΙΚΟ, ΘΑ ΠΡΕΠΕΙ ΝΑ ΕΠΙΣΤΡΕΨΕΤΕ ΤΟ ΠΑΚΕΤΟ ΛΟΓΙΣΜΙΚΟΥ ΚΑΙ ΝΑ ΔΙΑΓΡΑΨΕΤΕ ΤΥΧΟΝ ΦΑΚΕΛΟΥΣ ΛΟΓΙΣΜΙΚΟΥ ΣΤΟΥΣ ΟΠΟΙΟΥΣ ΕΙΧΑΤΕ ΠΡΟΣΒΑΣΗ ΚΑΙ ΚΑΘΕ ΜΝΗΜΗ ΥΠΟΛΟΓΙΣΤΗ ΣΤΗΝ ΟΠΟΙΑ ΤΟ ΛΟΓΙΣΜΙΚΟ ΑΥΤΟ ΕΙΧΕ ΕΙΣΑΧΘΕΙ Η ΑΠΟΘΗΚΕΥΤΕΙ.   ΟΤΑΝ ΧΡΗΣΙΜΟΠΟΙΕΙΤΑΙ ΣΤΑ ΠΛΑΙΣΙΑ ΑΥΤΗΣ ΤΗΣ ΣΥΜΒΑΣΗΣ Ο ΟΡΟΣ «XEROX» ΘΑ ΣΗΜΑΙΝΕΙ ΤΗΝ ΕΤΑΙΡΕΙΑ XEROX ,ΤΗΝ ΕΤΑΙΡΕΙΑ ΕΚΜΕΤΑΛΛΕΥΣΕΩΣ, ΘΥΓΑΤΡΙΚΗ Η ΣΥΓΓΕΝΙΚΗ ΑΠΟ ΤΗΝ ΟΠΟΙΑ ΠΡΟΜΗΘΕΥΤΗΚΑΤΕ ΤΗ ΣΥΓΚΕΚΡΙΜΕΝΗ ΜΟΝΑΔΑ ΤΟΥ ΕΞΟΠΛΙΣΜΟΥ ΣΥΣΤΗΜΑΤΟΣ XEROX DOCUMENT CENTRE (ο «Εξοπλισμός») ΣΤΟΝ ΟΠΟΙΟ ΤΟ ΛΟΓΙΣΜΙΚΟ ΠΡΟΟΡΙΖΕΤΑΙ ΝΑ ΕΓΚΑΤΑΣΤΑΘΕΙ, ΕΚΤΟΣ ΚΑΙ ΑΝ ΠΡΟΜΗΘΕΥΤΗΚΑΤΕ ΤΟΝ ΕΞΟΠΛΙΣΜΟ ΑΠΟ ΕΞΟΥΣΙΟΔΟΤΗΜΕΝΟ ΕΜΠΟΡΟ, ΑΝΤΙΠΡΟΣΩΠΟ, ΕΠΙΧΕΙΡΗΣΗ ΠΟΥ ΛΕΙΤΟΥΡΓΕΙ ΜΕ ΕΙΔΙΚΗ ΑΔΕΙΑ Η ΔΙΑΝΟΜΕΑ, ΟΠΟΤΕ ΤΟ "XEROX" ΘΑ ΣΗΜΑΙΝΕΙ ΤΗΝ ΕΤΑΙΡΕΙΑ XEROX, ΤΗΝ ΕΤΑΙΡΕΙΑ ΕΚΜΕΤΑΛΛΕΥΣΕΩΣ ΑΥΤΗΣ, ΘΥΓΑΤΡΙΚΗ Η ΣΥΓΓΕΝΙΚΗ ΤΗΣ ΑΠΟ ΤΗΝ ΟΠΟΙΑ ΤΟ ΠΡΟΣΩΠΟ ΠΟΥ ΣΑΣ ΠΩΛΗΣΕ ΤΟΝ ΕΞΟΠΛΙΣΜΟ ΤΟΝ ΠΡΟΜΗΘΕΥΤΗΚΕ.  

1	
ΧΟΡΗΓΗΣΗ ΑΔΕΙΑΣ 
Η Xerox με την παρούσα σας παραχωρεί μια μη αποκλειστική, μη μεταβιβάσιμη άδεια χρήσης του λογισμικού και των σχετικών εγγράφων που εμπεριέχονται στο πακέτο αυτό («Λογισμικό»), σε κάθε μονάδα του Εξοπλισμού, συμπεριλαμβανομένου και του Εξοπλισμού Δικτύου, για όσο χρονικό διάστημα είστε συνεπείς όσον αφορά στην καταβολή τυχόν δικαιωμάτων άδειας χρήσης του λογισμικού (συμπεριλαμβανομένων τυχόν ετησίων αμοιβών για ανανέωση) και η οποία υπάγεται στους ακόλουθους όρους και συνθήκες. 
A	Δεν έχετε άλλα δικαιώματα σε σχέση με το Λογισμικό, και συγκεκριμένα, δεν θα πρέπει να (i) διανέμετε, τροποποιείτε, δημιουργείτε παράγωγα, αποσυνδέετε, αποσυναρμολογείτε, ή διαλύετε για να μελετήσετε αυτό το Λογισμικό εκτός από τις περιπτώσεις που προβλέπονται από το νόμο, (ii) να παραδώσετε ή με άλλο τρόπο διαθέσετε το Λογισμικό σε οποιονδήποτε τρίτο εκτός από τους υπαλλήλους και αντιπροσώπους σας οι οποίοι σχετίζονται άμεσα με τη εγκεκριμένη χρήση του Λογισμικού, (iii) να ενεργοποιήσετε τυχόν λογισμικό που σας παραδόθηκε μαζί ή μέσα στον Εξοπλισμό σε ανενεργή κατάσταση εκτός από το συγκεκριμένο λογισμικό εφαρμογής για την οποία είναι εγκεκριμένο αυτό το Λογισμικό, (iv) να εξάγετε 'η επανεξάγετε το Λογισμικό σε οποιαδήποτε μορφή χωρίς, σε περίπτωση που ο πελάτης βρίσκεται στις Ηνωμένες Πολιτείες Αμερικής, να λάβετε προηγουμένως όλες τις προβλεπόμενες κρατικές άδειες από τις Η.Π.Α., και σε περίπτωση πελάτη που βρίσκεται έξω από τις Η.Π.Α., όλες τις σχετικές άδειες της ξένης χώρας, οι οποίες προβλέπονται από το νόμο, και τότε μόνο κατά την εξαγωγή του Εξοπλισμού ή (v) να επιτρέψετε σε άλλους να το κάνουν.   Τα δικαιώματα του Λογισμικού καθώς και όλα τα συγγραφικά δικαιώματα και τα άλλα δικαιώματα πνευματικής ιδιοκτησίας που εμπεριέχονται θα ανήκουν, σε κάθε περίπτωση, αποκλειστικά στην Xerox και/ή τους κατόχους άδειας αυτής.   Μπορεί να θεωρηθείτε υπεύθυνος από την Xerox και/ή τους κατόχους άδειας αυτής για κάθε παραβίαση αυτών των δικαιωμάτων και των υπόλοιπων δικαιωμάτων ιδιοκτησίας. 
B	Η Xerox θα μπορεί να ανακαλέσει την άδεια χρήσης για οποιοδήποτε Λογισμικό (i) άμεσα, σε περίπτωση που δεν χρησιμοποιείτε ή κατέχετε πια τον Εξοπλισμό ή είστε εκμισθωτής του Εξοπλισμού και ο πρώτος σας μισθωτής δεν χρησιμοποιεί ή δεν κατέχει πια αυτόν ή (ii) με τη λήξη οποιασδήποτε σύμβασης υπό την οποία έχετε νοικιάσει ή μισθώσει τον Εξοπλισμό. 
C	Σε περίπτωση που μεταβιβάσετε την κατοχή του Εξοπλισμού, η Xerox θα εκχωρήσει στον αποδέκτη της μεταβίβασης μια άδεια χρήσης του Λογισμικού σε αυτόν ή μαζί με αυτόν, υπό την επιφύλαξη των όρων και των δικαιωμάτων για την άδεια της Xerox που θα ισχύουν εκάστοτε, εφόσον υπάρχουν, και υπό τον όρο ότι η μεταβίβαση δεν παραβιάζει τα δικαιώματα της Xerox. 
D	Η Xerox εγγυάται ότι το Λογισμικό θα πληροί ως προς την απόδοσή του τις δημοσιευθείσες τεχνικές προδιαγραφές του για μια περίοδο 90 ημερών από την ημερομηνία παράδοσής του ή, στην περίπτωση που το Λογισμικό εγκαταστάθηκε από τη Xerox, την ημερομηνία εγκατάστασης του Λογισμικού.Ούτε η Xerox ούτε οι κάτοχοι άδειάς της εγγυώνται ότι το Λογισμικό δεν θα περιέχει σφάλματα, ότι η λειτουργία του θα διεξάγεται απρόσκοπτα, ή ότι θα καλύπτει τις ανάγκες σας. 
	Στην περίπτωση που το Λογισμικό δεν πληροί τους όρους της περιορισμένης εγγύησης που περιλαμβάνονται στην παράγραφο 1.D ανωτέρω, θα πρέπει να ενημερώσετε τη Xerox μέσα σε ενενήντα (90) ημέρες από την ημερομηνία παράδοσης ή, σε περίπτωση που η Xerox εγκαθιστά το Λογισμικό, μέσα σε ενενήντα (90) ημέρες από την εγκατάσταση. Το μοναδικό και αποκλειστικό μέσο αποκατάστασής σας, και η μόνη υποχρέωση της Xerox' ή των προμηθευτών της, θα είναι να καταβάλλει κάθε δυνατή προσπάθεια για να παρέχει προσπάθεια επίλυσης του προβλήματος ασυμβατότητας ή να σας προμηθεύσει με ένα Λογισμικό το οποίο να πληροί τις προδιαγραφές του Οδηγού Χρήσης ή των άλλων εγγράφων της Xerox που παρέχονται. Στην περίπτωση που η Xerox ή ο προμηθευτής της αδυνατούν να σας προσφέρουν λύση του προβλήματος ή ένα λογισμικό που να πληροί ουσιωδώς τις προδιαγραφές αυτές, θα δικαιούστε επιστροφής των δικαιωμάτων άδειας που καταβάλατε, και η επιστροφή αυτή θα αποτελεί και τη μοναδική σας αποζημίωση. 
E	Η XEROX ΔΕΝ ΠΑΡΕΧΕΙ ΑΛΛΕΣ ΕΓΓΥΗΣΕΙΣ ΓΙΑ ΤΟ «ΛΟΓΙΣΜΙΚΟ», ΡΗΤΕΣ Η ΠΑΡΕΠΟΜΕΝΕΣ ΠΟΥ ΘΕΣΠΙΖΟΝΤΑΙ ΑΠΟ ΝΟΜΟ ΕΙΤΕ ΜΕ ΑΛΛΟ ΤΡΟΠΟ, ΣΥΜΠΕΡΙΛΑΜΒΑΝΟΜΕΝΩΝ, ΑΝΕΥ ΠΕΡΙΟΡΙΣΜΟΥ, ΤΩΝ ΕΓΓΥΗΣΕΩΝ ΠΟΥ ΠΑΡΕΧΟΝΤΑΙ ΓΙΑ ΤΗΝ ΙΚΑΝΟΠΟΙΗΤΙΚΗ ΠΟΙΟΤΗΤΑ ΚΑΙ ΤΗΝ ΚΑΤΑΛΛΗΛΟΤΗΤΑ ΓΙΑ ΤΟ ΣΥΓΚΕΚΡΙΜΕΝΟ ΣΚΟΠΟ ΠΟΥ ΠΡΟΟΡΙΖΕΤΑΙ ΑΥΤΟ.  Η XEROX ΕΠΙΣΗΣ ΑΠΟΠΟΙΕΙΤΑΙ ΚΑΘΕ ΕΓΓΥΗΣΗ Η ΑΝΤΙΠΡΟΣΩΠΕΥΣΗ ΠΟΥ ΠΑΡΕΧΕΤΑΙ ΑΠΌ ΠΡΟΣΩΠΑ ΑΛΛΑ ΑΠΟ ΤΗ XEROX (ΣΥΜΠΕΡΙΛΑΜΒΑΝΟΝΤΑΣ ΜΗ ΑΠΟΚΛΕΙΣΤΙΚΑ ΚΑΙ ΤΟΥΣ ΔΙΑΝΟΜΕΙΣ ΛΟΓΙΣΜΙΚΟΥ ΤΗΣ XEROX, ΤΟΥΣ ΑΝΤΙΠΡΟΣΩΠΟΥΣ, ΤΙΣ ΕΠΙΧΕΙΡΗΣΕΙΣ ΠΟΥ ΛΕΙΤΟΥΡΓΟΥΝ ΜΕ ΕΙΔΙΚΗ ΑΔΕΙΑ Η ΤΟΥΣ ΔΙΑΝΟΜΕΙΣ). 
F	Οι ρητές εγγυήσεις που ορίζονται ανωτέρω δεν θα ισχύουν στην περίπτωση που ο Πελάτης δεν χρησιμοποιήσει με τον κατάλληλο τρόπο το Λογισμικό στο κατάλληλο περιβάλλον, όπως ορίζεται στα έγγραφα που παρέχονται από τη Xerox ή στην περίπτωση που το Λογισμικό τροποποιηθεί ή αλλοιωθεί κατά οποιονδήποτε τρόπο. 
G	Με την επιφύλαξη αυτών που ορίζονται στην Παράγραφο 1.A ανωτέρω, μπορείτε να δημιουργήσετε ένα αντίγραφο του Λογισμικού και των σχετικών εγγράφων του, που θα αφορά στο σύνολο ή μέρος αυτού, ως εφεδρικό αρχείο.   Αυτό το εγκεκριμένο αντίγραφο θα περιλαμβάνει σε αναγνώσιμη μορφή κάθε συγγραφικό δικαίωμα ή δικαίωμα πνευματικής ιδιοκτησίας και λοιπές επισημάνσεις περί δικαιωμάτων πνευματικής ιδιοκτησίας που εμπεριέχονται στο πρωτότυπο Λογισμικό. 

2	
ΑΠΟΖΗΜΙΩΣΗ ΓΙΑ ΔΙΚΑΙΩΜΑΤΑ ΕΥΡΕΣΙΤΕΧΝΙΑΣ ΚΑΙ ΣΥΓΓΡΑΦΙΚΑ ΔΙΚΑΙΩΜΑΤΑ 
Η Xerox θα υπερασπιστεί και θα αποζημιώσει τον Πελάτη στην περίπτωση που το Λογισμικό φέρεται ότι παραβίασε, στις Ηνωμένες Πολιτείες Αμερικής οποιοδήποτε δικαίωμα ευρεσιτεχνίας, εμπορικό μυστικό, ή συγγραφικό δικαίωμα, εφόσον ο Πελάτης ειδοποιήσει εγγράφως και έγκαιρα τη Xerox για οποιαδήποτε φερόμενη παραβίαση, επιτρέψει στη Xerox να χειριστεί την υπεράσπιση έναντι αυτής της αγωγής και συνεργαστεί με τη Xerox.  Όλες οι σχετικές ειδοποιήσεις θα πρέπει να αποστέλλονται στο Γραφείο του Γενικού Συμβούλου της Xerox (Office of General Counsel, P.O. Box 1600, Stamford, Connecticut 06904).   Η Xerox δεν ευθύνεται για τυχόν δαπάνες που προκύπτουν από δικαστικές διαφορές με τρίτους ή συμβιβασμούς εκτός και αν η Xerox τις προεγκρίνει εγγράφως.  Για την αποφυγή παραβίασης, η Xerox μπορεί, κατά την κρίση της, και χωρίς καμία επιβάρυνση του Πελάτη, να εξασφαλίσει μια άδεια, ή να τροποποιήσει, ή να υποκαταστήσει με ένα ισότιμό του, ή να αποσύρει το Λογισμικό.  Σε περίπτωση που το Λογισμικό αποσυρθεί από τη Xerox για το λόγο αυτό, κάθε ποσό που ορίστηκε και καταβλήθηκε από τον Πελάτη για δικαιώματα άδειας θα επιστραφεί εξ' ολοκλήρου - εφόσον κανένα μέρος των ποσών που καταβλήθηκαν στη Xerox στα πλαίσια της συναλλαγής που αποκτήθηκε το Λογισμικό δεν ορίστηκε ως αμοιβή για δικαιώματα άδειας για το Λογισμικό, η Xerox θα επιιστρέψει αυτό το τμήμα των ποσών που καταβλήθηκαν και που η Xerox εύλογα καθορίζει ότι συνδέεται με την απόκτηση του Λογισμικού.  Η Xerox δεν ευθύνεται για καμία παραβίαση που προέρχεται από την τροποποίηση του Λογισμικού (από τη Xerox ή άλλους, συμπεριλαμβανομένου και του Πελάτη, ή την χρήση ή πώληση αυτού σε συνδυασμό με εξοπλισμό, λογισμικό, ή υλικά που δεν προμηθεύτηκαν από τη Xerox.  Η XEROX ΔΕΝ ΠΑΡΕΧΕΙ ΚΑΜΙΑ ΑΛΛΗ ΕΓΓΥΗΣΗ ΡΗΤΗ Η ΠΑΡΕΠΟΜΕΝΗ ΠΕΡΙ ΜΗ ΠΑΡΑΒΙΑΣΗΣ Η ΓΙΑ ΕΥΘΥΝΗ ΓΙΑ ΠΑΡΑΒΙΑΣΗ Η ΤΥΧΟΝ ΖΗΜΙΕΣ ΠΟΥ ΠΡΟΚΛΗΘΗΚΑΝ ΑΠΟ ΑΥΤΗ. 

3
ΠΕΡΙΟΡΙΣΜΟΣ ΕΥΘΥΝΗΣ  
ΣΕ ΚΑΜΙΑ ΠΕΡΙΠΤΩΣΗ Η XEROX Η ΟΙ ΠΡΟΜΗΘΕΥΤΕΣ ΤΗΣ ΔΕΝ ΘΑ ΕΥΘΥΝΟΝΤΑΙ ΓΙΑ ΤΥΧΟΝ ΕΙΔΙΚΕΣ, ΕΜΜΕΣΕΣ, Η ΠΑΡΕΠΟΜΕΝΕΣ ΖΗΜΙΕΣ, (ΣΥΜΠΕΡΙΛΑΜΒΑΝΟΝΤΑΣ ΑΝΕΥ ΠΕΡΙΟΡΙΣΜΟΥ ΚΑΙ ΤΗΝ ΑΠΩΛΕΙΑ ΔΕΔΟΜΕΝΩΝ) Η ΟΠΟΙΑ ΜΕ ΟΠΟΙΟΔΗΠΟΤΕ ΤΡΟΠΟ ΠΡΟΚΥΠΤΕΙ Η ΣΥΝΔΕΕΤΑΙ ΜΕ ΤΗ ΧΡΗΣΗ Η ΑΝΙΚΑΝΟΤΗΤΑ ΧΡΗΣΗΣ ΤΟΥ «ΛΟΓΙΣΜΙΚΟΥ», ΑΝ ΚΑΙ ΥΠΗΡΞΕ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΠΡΟΚΛΗΣΗΣ ΤΕΤΟΙΩΝ ΖΗΜΙΩΝ.  ΣΕ ΚΑΜΙΑ ΠΕΡΙΠΤΩΣΗ Η ΑΠΟΖΗΜΙΩΣΗ ΓΙΑ ΑΜΕΣΕΣ ΖΗΜΙΕΣ ΠΟΥ ΠΡΟΚΛΗΘΗΚΑΝ ΑΠΟ ΤΗ XEROX ΣΤΟΝ ΠΕΛΑΤΗ ΔΕΝ ΘΑ ΥΠΕΡΒΑΙΝΕΙ ΤΟ ΣΥΝΟΛΟ ΤΗΣ ΑΜΟΙΒΗΣ ΓΙΑ ΤΑ ΔΙΚΑΙΩΜΑΤΑ ΑΔΕΙΑΣ ΠΟΥ ΠΡΑΓΜΑΤΙ ΚΑΤΑΒΛΗΘΗΚΕ ΑΠΟ ΤΟΝ ΠΕΛΑΤΗ ΓΙΑ ΑΥΤΟ ΤΟ ΛΟΓΙΣΜΙΚΟ. 

4
ΙΣΧΥΟΝ ΔΙΚΑΙΟ 
Αυτή η σύμβαση θα διέπεται από το δίκαιο της Πολιτείας της Νέας Υόρκης, των Η.Π.Α. ή, εφόσον προμηθευτήκατε το Λογισμικό από χώρα εκτός των Η.Π.Α., από το δίκαιο της χώρας στην οποία προμηθευτήκατε τον Εξοπλισμό του Document Centre System στο οποίο αυτό το Λογισμικό θα πρέπει να χρησιμοποιηθεί, αποκλειόμενων των αντιθέσεων με τις διατάξεις του νόμου. 
Σε ορισμένα νομικά καθεστώτα δεν επιτρέπονται περιορισμοί σχετικά με το χρόνο διάρκειας μιας εγγύησης ή εξαιρέσεις ή ο περιορισμός έμμεσων ή παρεπόμενων ζημιών, έτσι ώστε οι ανωτέρω παραιτήσεις από δικαιώματα, οι περιορισμοί ή οι εξαιρέσεις, εν όλω ή εν μέρει, μπορεί να μην ισχύουν για τον Πελάτη. 

5
ΣΥΝΟΛΙΚΗ ΣΥΜΒΑΣΗ 
Αυτή η Σύμβαση Χορήγησης Άδειας Λογισμικού συνιστά το σύνολο της Συμφωνίας μεταξύ της Xerox και του Πελάτη και αφορά στη χορήγηση άδειας για το Λογισμικό και υπερισχύει από κάθε πρόταση ή προηγούμενη ή σύγχρονη με αυτή σύμβαση ή συμφωνία των συμβαλλομένων σχετικά με το Λογισμικό.  Ο Πελάτης συμφωνεί ότι κάθε όρος και συνθήκη που αφορά σε αυτό το Λογισμικό και εμπεριέχεται σε οποιαδήποτε παραγγελία αγοράς ή άλλο έγγραφο παραγγελίας ή άλλο έγγραφο παραγγελίας που υποβάλλεται για παραγγελία του Λογισμικού δεν θα επιφέρει κανένα δεσμευτικό αποτέλεσμα για τη Xerox και δεν θα τροποποιήσει αυτή τη Σύμβαση με οποιονδήποτε τρόπο.  
Σε περίπτωση που, αφού διαβάσετε αυτούς τους όρους και τις συνθήκες, τα βρείτε μη αποδεκτά από εσάς, τότε, για να αποφύγετε τις συμβατικές υποχρεώσεις και την ευθύνη, θα πρέπει έγκαιρα να επιστρέψετε το Λογισμικό αχρησιμοποίητο, και θα δικαιούστε να σας επιστραφεί κάθε ποσό που τυχόν καταβάλατε για δικαιώματα αυτής της άδειας. 

