ЛИЦЕНЗНО СПОРАЗУМЕНИЕ И ГАРАНЦИЯ ЗА ПРИЛОЖЕНИЯ СОФТУЕР И СВЪРЗАНАТА С НЕГО ДОКУМЕНТАЦИЯ

ЛИЦЕНЗНО СПОРАЗУМЕНИЕ С ВАС - ПРОЧЕТЕТЕ ГО ПРЕДИ ДА ОТВОРИТЕ!

ВАЖНО: 
ТОВА СПОРАЗУМЕНИЕ СЪДЪРЖА ЛИЦЕНЗИОННИТЕ УСЛОВИЯ ЗА ПРИЛОЖЕНИЯ ЛИЦЕНЗИРАН СОФТУЕР И СВЪРЗАНАТА С НЕГО ДОКУМЕНТАЦИЯ.  ОТВАРЯНЕТО НА СОФТУЕРНИЯ ПАКЕТ ОЗНАЧАВА, ЧЕ СТЕ СЪГЛАСНИ С ТОВА СПОРАЗУМЕНИЕ. АКО XEROX ИНСТАЛИРА СОФТУЕРА, ИЗПОЛЗВАНЕТО МУ ОТ ВАША СТРАНА ИЗРАЗЯВА СЪГЛАСИЕТО ВИ С УСЛОВИЯТА НА СПОРАЗУМЕНИЕТО.  АКО НЕ ПРИЕМАТЕ ТОВА СПОРАЗУМЕНИЕ, ЗАДЪЛЖИТЕЛНО ТРЯБВА ДА ВЪРНЕТЕ СОФТУЕРНИЯ ПАКЕТ НЕИЗПОЛЗВАН.  АКО СОФТУЕРЪТ Е ИНСТАЛИРАН ОТ XEROX, ЗАДЪЛЖИТЕЛНО ТРЯБВА ДА ВЪРНЕТЕ СОФТУЕРНИЯ ПАКЕТ И ДА ИЗТРИЕТЕ ВСИЧКИ СОФТУЕРНИ ФАЙЛОВЕ, ДО КОИТО СТЕ ОСЪЩЕСТВЯВАЛИ ДОСТЪП, ОТ ВСИЧКИ ВИДОВЕ КОМПЮТЪРНА ПАМЕТ, НА КОИТО ТОЗИ СОФТУЕР Е БИЛ ЗАРЕЖДАН ИЛИ СЪХРАНЯВАН.  ИЗПОЛЗВАНАТА ПО-ДОЛУ В ТОВА СПОРАЗУМЕНИЕ ДУМА "XEROX" ЩЕ ОЗНАЧАВА XEROX CORPORATION, УПРАВЛЯВАЩО Я ПРЕДПРИЯТИЕ, ДЪЩЕРНО ПРЕДПРИЯТИЕ ИЛИ НЕЕН ФИЛИАЛ, ОТ КОЙТО СТЕ ПОЛУЧИЛИ ИНДИВИДУАЛНОТО УСТРОЙСТВО С МАРКА XEROX DOCUMENT CENTRE SYSTEM ("Оборудване"), НА КОЕТО СОФТУЕРЪТ ЩЕ БЪДЕ ИНСТАЛИРАН, ОСВЕН АКО НЕ СТЕ ПРИДОБИЛИ ОБОРУДВАНЕТО ОТ ОТОРИЗИРАН ДИЛЪР, ПРЕДСТАВИТЕЛ, КОНЦЕСИОНЕР ИЛИ ДИСТРИБУТОР, В КОЙТО СЛУЧАЙ "XEROX" ЩЕ ОЗНАЧАВА XEROX CORPORATION, УПРАВЛЯВАЩО Я ПРЕДПРИЯТИЕ, ДЪЩЕРНО ПРЕДПРИЯТИЕ ИЛИ НЕЕН ФИЛИАЛ, ОТ КОЙТО ТАЗИ СТОПАНСКА ЕДИНИЦА Е ПРИДОБИЛА ОБОРУДВАНЕТО, КОЕТО Е ПРОДАЛА НА ВАС.
 
1 
ПРЕДОСТАВЯНЕ НА ЛИЦЕНЗ 
С настоящото Xerox ви предоставя неизключителен, неподлежащ на прехвърляне лиценз за използване на включения в този пакет софтуер и свързаната с него документация ("Софтуер"), на всички състоящи се от един възел единици Оборудване (включително Оборудване с мрежови функции), докато навреме плащате всички посочени такси за софтуерния лиценз (включително годишните такси за подновяване на лиценза) при описаните по-долу условия. 
A	Вие не получавате никакви други права по отношение на Софтуера и, в частност, нямате право да (i) разпространявате, променяте, създавате модификации, декомпилирате, деасемблирате или извършвате обратно инженерство на Софтуера, с изключение на това, което е разрешено от закона; (ii) предоставяте или давате достъп до Софтуера на лица, различни от пряко свързани с лицензираното използване на Софтуера ваши служители и представители; (iii) активирате всякакъв софтуер, предоставен заедно с или инсталиран на Оборудването и намиращ се в неактивирано състояние, освен конкретния приложен софтуер, за който този Софтуер е лицензиран; (iv) експортирате или реекспортирате Софтуера в каквато и да е форма без предварително получаване на всички лицензи от правителството на САЩ (ако се намирате в САЩ) или без предварително получаване на всички задължителни по закон лицензи на чуждестранно правителство (ако се намирате извън САЩ), и само след експортиране на Оборудването, или (v) да позволявате на други да извършват описаното по-горе.  Правото на собственост върху Софтуера, както и всички авторски и интелектуални права по отношение на него, винаги ще са притежание изключително на Xerox и/или лицензодателите на Xerox.  Можете да бъдете привлечени под пряка отговорност от Xerox и/или лицензодателите на Xerox за нарушение на тези авторски права и други права на собственост. 
B	Xerox може да анулира вашия лиценз за използване на който и да е Софтуер (i) незабавно, ако вече не използвате или не притежавате Оборудването, или ако се явявате лизингодател на Оборудването и първият ви лизингополучател вече не го използва или притежава, или (ii) при прекратяване на което и да е споразумение, по което наемате или давате под наем Оборудването. 
C	Ако прехвърлите правото на собственост върху Оборудването, Xerox ще предложи на получателя лиценз за използване на софтуера в или заедно с Оборудването, в съответствие с приложимите към този момент условия и лицензионни такси (ако има такива) и при условие, че прехвърлянето не нарушава правата на Xerox. 
D	Xerox гарантира, че физически Софтуерът ще функционира в съответствие с публикуваните спецификации в течение на 90-дневен период от датата на доставката му или, ако е инсталиран от Xerox, от датата на инсталацията на Софтуера.  Нито Xerox, нито лицензодателите на компанията не гарантират, че Софтуерът не съдържа грешки, че функционирането му няма да бъде прекъсвано, нито че той ще отговори на вашите нужди. 
	В случай, че Софтуерът не отговаря на съдържащата се в Раздел 1.D по-горе ограничената гаранция, задължително трябва да уведомите за това Xerox в рамките на деветдесет (90) дни от датата на доставката или от датата на инсталацията, ако Xerox е инсталирал Софтуера.  Вашето единствено и изключително право на претенции, както и единствено задължение на Xerox или негови доставчици, е да положим всички разумни усилия да предоставим заобиколен вариант, който избягва неспазването на гаранцията или да ви предоставим Софтуер, който в значителна степен отговаря на описанието в Ръководството на потребителя или в друга предоставена от Xerox документация. В случай, че Xerox или доставчик на Xerox не е в състояние да предостави заобиколен вариант или софтуер, който в значителна степен да отговаря на описаното в ограничената гаранция, имате право да получите обратно платената лицензионна такса и това ще бъде вашето единственото и изключително право на претенции. 
E	XEROX НЕ ПРЕДОСТАВЯ НИКАКВИ ДРУГИ ГАРАНЦИИ ПО ОТНОШЕНИЕ НА "СОФТУЕРА", БИЛО ТО ИЗРИЧНИ ИЛИ ПОДРАЗБИРАЩИ СЕ, ВКЛЮЧИТЕЛНО (И БЕЗ ОГРАНИЧЕНИЕ) ПОДРАЗБИРАЩИ СЕ ГАРАНЦИИ ЗА ПРОДАВАЕМОСТ И ПРИГОДНОСТ ЗА КОНКРЕТНА ЦЕЛ. ОСВЕН ТОВА XEROX СЕ ОТКАЗВА ОТ ОТГОВОРНОСТ ПО ОТНОШЕНИЕ НА КАКВИТО И ДА Е ГАРАНЦИИ ИЛИ ТВЪРДЕНИЯ НА ЛИЦА, КОИТО НЕ СА ЧАСТ ОТ XEROX (ВКЛЮЧИТЕЛНО, НО НЕ САМО, НА ДИЛЪРИ НА СОФТУЕР НА XEROX, ПРЕДСТАВИТЕЛИ, КОНЦЕСИОНЕРИ ИЛИ ДИСТРИБУТОРИ). 
F	Изрично споменатите по-горе гаранции ще бъдат анулирани, ако Клиентът не използва Софтуера по правилен начин и в подходяща работна среда, в съответствие с посочено в предоставената от Xerox документация, или ако Софтуерът е бил модифициран или променян по какъвто и да е начин. 
G	В съответствие с условията на Раздел 1.А имате право да направите едно частично или пълно копие на Софтуера само с цел резервно копиране.  Това разрешено копие ще съдържа в четим формат всички съобщения за авторски права и други права на собственост, съдържащи се в оригиналния Софтуер.

2 
ГАРАНЦИЯ ЗА ЗАЩИТА ПРИ НАРУШЕНИЕ НА ПАТЕНТ ИЛИ АВТОРСКО ПРАВО 
Xerox ще защитава и компенсира на намиращи се в САЩ клиенти вреди, възникнали вследствие на обвинение, че Софтуерът нарушава който и да е патент, търговска тайна или авторско право, ако Клиентът незабавно и в писмен вид уведоми Xerox за подобни обвинения за нарушения, предостави на Xerox възможност да се защити по тези обвинения и сътрудничи с Xerox. Всички уведомления трябва да бъдат изпращани на адрес: Xerox Office of General Counsel, P.O. Box 1600, Stamford, Connecticut 06904, USA.  Xerox не носи отговорност за поемане на каквито и да е съдебни разноски или разноски по извънсъдебни споразумения на страни, различни от Xerox, освен ако не ги одобри предварително и в писмен вид. За да избегне нарушаване на подобни права, Xerox, по свое усмотрение и безплатно за Клиента, може да придобие лиценз, модифицира, замени на еквивалентен или да премахне Софтуера. В случай на премахване на Софтуера от Xerox по тази причина, всички отбелязани лицензионни такси, платени от Клиента, ще бъдат върнати изцяло. Ако сумите, платени на Xerox, в рамките на транзакцията за придобиване на софтуера, не съдържат дял, отбелязан като лицензионна такса за използване на Софтуера, Xerox ще върне на Клиента тази част от платената сума, която Xerox справедливо обозначи като свързана с придобиването на Софтуера.  Xerox не отговаря за всякакъв вид нарушения предизвикани от създаването на софтуера или неговото модифициране (от страна на Xerox или други страни, включително Клиента) според спецификациите на Клиента или поради използване или продажба в комбинация с оборудване, софтуер или консумативи, които не са били предоставени от Xerox. XEROX НЕ ПРЕДОСТАВЯ НИКАКВИ ДРУГИ ИЗРИЧНИ ИЛИ ПОДРАЗБИРАЩИ СЕ ГАРАНЦИИ ЗА НЕНАРУШАВАНЕ ИЛИ ПОЕМАНЕ НА ОТГОВОРНОСТ ЗА НАРУШАВАНЕ, КАКТО И ЗА ЕВЕНТУАЛНИ ЩЕТИ.

3 
ОГРАНИЧЕНИЕ НА ОТГОВОРНОСТТА 
В НИКАКЪВ СЛУЧАЙ XEROX ИЛИ ДОСТАВЧИЦИТЕ НА XEROX НЯМА ДА НОСЯТ ОТГОВОРНОСТ ЗА КАКВИТО И ДА Е ОСОБЕНИ, СЛУЧАЙНИ ИЛИ КОСВЕНИ ЩЕТИ И/ИЛИ ПОСЛЕДСТВИЯ (ВКЛЮЧИТЕЛНО, НО БЕЗ ОГРАНИЧЕНИЯ, ЗА ЗАГУБИ НА ДАННИ), ВЪЗНИКНАЛИ ВСЛЕДСТВИЕ НА ИЛИ СВЪРЗАНИ С ИЗПОЛЗВАНЕТО ИЛИ НЕВЪЗМОЖНОСТТА ДА СЕ ИЗПОЛЗВА "СОФТУЕРЪТ", ДАЖЕ ПРИ НАЛИЧИЕ НА ПРЕДУПРЕЖДЕНИЕ ЗА ВЪЗМОЖНОСТТА ОТ ВЪЗНИКВАНЕ НА ПОДОБНИ ЩЕТИ. В НИКАКЪВ СЛУЧАЙ НАНЕСЕНИТЕ НА КЛИЕНТА ПРЕКИ ЩЕТИ ОТ СТРАНА НА XEROX НЯМА НА НАДХВЪРЛЯТ КРАЙНАТА ЛИЦЕНЗИОННА СУМА, РЕАЛНО ПЛАТЕНА ОТ КЛИЕНТА ЗА ВЪПРОСНИЯ СОФТУЕР.

4 
ПРИЛОЖИМО ЗАКОНОДАТЕЛСТВО 
Това споразумение ще се регулира от законите на Щата Ню-Йорк (САЩ), или, ако сте придобили лиценза извън САЩ, от законите на държавата, в която сте закупили Оборудването Document Centre System, за работа с което ще се използва този Софтуер, с изключение на конфликти със законовите й наредби. Някои юрисдикции не разрешават ограничаване на продължителността на подразбиращата се гаранция или изключване/ограничаване на щети, възникнали при инцидент или впоследствие (в резултат от него), поради което е възможно горните ограничения на отговорността, откази от гаранции или изключения да не се отнасят до Клиента изцяло или частично.

5 
ПЪЛНОТО СПОРАЗУМЕНИЕ 
Настоящото Споразумение за софтуерно лицензиране представлява пълното споразумение между Xerox и Клиента по отношение на лицензирането на софтуера и замества всички предложения и предшестващи или реализирани в същия момент споразумения и договорки между страните по отношение на Софтуера. Клиентът се съгласява, че всички условия на софтуерно лицензиране, свързани с този Софтуер и съдържащи се в поръчката за закупуване или в друг документ за поръчка, предоставен с цел закупуване на Софтуера, няма да обвързват Xerox, нито да променят това Споразумение по никакъв начин. Ако след прочитане на условията ги намерите за неприемливи, тогава е необходимо, с цел избягване на договорни задължения и отговорност, незабавно да върнете Софтуер неизползван и ще имате право на възстановяване на всички суми, платени от вас за получаване на лиценз за Софтуера. 

